|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

27 юни 2024 г.

**А1 е любимата марка на българските потребители в категория „Телекомуникации“ за шести пореден път**

* А1 спечели първото място в категория „Телекомуникации“ с подкрепата на най-голям брой участници в гласуването
* Това е шестото поредно отличие и общо единадесето за А1, спечелено с гласовете на потребителите, участвали в анкетата „Любимите марки“

За шести пореден път А1 получи признание за най-предпочитаната марка сред българските потребители в категория „Телекомуникации“. Това стана ясно от резултатите в онлайн анкетата „Любимите марки“ за 2024 година, в която бяха регистрирани 1 542 678 гласа. В три отделни кръга, проведени през юни, класацията се определя от избора на потребителите. През тази година А1 привлече подкрепата на най-голям брой участници в гласуването и заслужено спечели своето единадесето отличие и шесто поредно първо място в класацията.

„Получаваме признание за най-предпочитаната марка в категория „Телекомуникации“ за шеста поредна година, но всеки път наградата ни изпълва с гордост и удовлетворение, защото това е награда от нашите потребители. Благодарни сме, че получаваме тяхното признание за висококачествените услуги и иновативни решения, за които всеки от нашите талантливи служители има принос”, **заяви Илияна Захариева, директор „Корпоративни комуникации“, А1 България.**

За 15-а поредна година класацията „Любимите марки” се провежда на базата на гласовете на потребителите, като за разлика от други подобни инициативи не разчита на жури при номинациите, а единствено на потребителските предпочитания и не включва специални пазарни критерии. По този начин „Любимите марки” представя не експертното, а потребителското мнение за марките.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*